অৱশেষত অসমৰ ৰঞ্জি ক্ৰিকেট দলটোৱে দুবছৰৰ মূৰত পালে জয়ৰ সোৱাদ। চলিত বৰ্ষৰ নিজৰ দ্বিতীয়খন খেলত অসমে বিশাল ৰানৰ ব্যৱধানত পৰাস্ত কৰে ত্ৰিপুৰাক। অসমে ত্ৰিপুৰাক ২১১ ৰানৰ ব্যৱধানত পৰাস্ত কৰিবলৈ সক্ষম হয়।
উল্লেখ্য যে মেচখনত অসমে ৪২৮ ৰানৰ বিজয় লক্ষ্য বান্ধি দিছিল ত্ৰিপুৰাক। আৰু এই বিজয় লক্ষ্যত উপনীত হ'বলৈ আহি ত্ৰিপুৰা দলে খেলৰ চতুৰ্থ দিনা ২১৬ ৰানতে আত্মসমৰ্পন কৰে। ত্ৰিপুৰাৰ বেটছমেনসকলৰ বিফলতাৰ মূলতে আছিল অসমীয়া বলাৰৰ দুৰ্দান্ত বলিং।
মুখতাৰ হুছেইনে ৭৩ ৰানত পাঁচটা উইকেট দখল কৰি অসমৰ জয়ত নায়কৰ ভূমিকা গ্ৰহণ কৰিছিল। মেচখনত মুখতাৰে মুঠ ৯টা উইকেট দখল কৰি শ্ৰেষ্ঠ খেলুৱৈৰ সন্মান লাভ কৰে।
উল্লেখ্য যে যোৱা ১২ নৱেম্বৰৰ পৰা ত্ৰিপুৰাৰ আগৰতলাত অনুষ্ঠিত হোৱা মেচখনত প্ৰথমে বেট ধৰি অসমে ৩২৭ ৰান সংগ্ৰহ কৰাৰ প্ৰত্যুত্তৰত ঘৰুৱাদল ত্ৰিপুৰাই মাত্ৰ ১৩৯ ৰানতে নিজৰ প্ৰথম ইনিংছ সামৰিছিল।
আনহাতে দ্বিতীয় ইনিংছত অসমে ৬টা উইকেটৰ বিনিময়ত ২৩৯ ৰান সংগ্ৰহ কৰি ইনিংছ ঘোষণা কৰি জয়ৰ বাবে ত্ৰিপুৰাক ৪২৮ ৰানৰ বিশাল লক্ষ্য বান্ধি দিছিল।
সুদীৰ্ঘ দুবছৰৰ মূৰত জয়ৰ সোৱাদ পোৱা অসম দলৰ লগতে অসম ক্ৰিকেট প্ৰেমীৰ আকৰ্ষণৰ কেন্দ্ৰ বিন্দু হৈ পৰিছে পেচবলাৰ মুখতাৰ হুছেইন। কেৰিয়াৰৰ আৰম্ভণি মুখতাৰৰ বাবে বেছ চমকপ্ৰদ। কেৰিয়াৰৰ প্ৰথমখন মেচতে ঝাৰখণ্ডৰ বিৰুদ্ধে পাঁচটা উইকেট দখল কৰিছিল। ইফালে দ্বিতীয়খন মেচতো ৯টা উইকেট দখল কৰি বিজয়ত মুখ্য ভূমিকা গ্ৰহণ কৰা মুখতাৰৰ নাম এতিয়া সৰ্বত্ৰে চৰ্চিত।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
